**מריה קרול סראנטיס** (ביוונית: **Καλομοίρα**; נולדה ב-31 בינואר 1985, מערב המפסטד, ניו יורק, ארצות הברית), הידועה בפשטות כ**קאלומירה**, היא זמרת יוונית-אמריקאית השרה ביוונית. היא זכתה בתוכנית היוונית "Fame Story", המקבילה היוונית לכוכב נולד, שחררה 4 אלבומי סטודיו, ייצגה את יוון באירוויזיון 2008 בבלגרד, סרביה, והנחתה מספר תוכניות.

שנותיה הראשונות
---------------

מאז ילדותה, חלומה של קאלומירה היה להפוך לכוכבת פופ מפורסמת. היא לקחה חלק במספר רב של מחזות דרמה והפקות מוזיקליות בבית ספרה, למדה לנגן על ויולה בגיל 9, נבחרה בתיכון למיס המפסטד 2003 והייתה לנשיאת הכיתה במשך שנתיים רצופות.
בעצה של בת דודתה, הלנה, השתתפה וזכתה במקום שני בתחרות מוזיקלית ב-WBLI רדיו.
בעקבות השתתפותה היא הופיעה עם מספר אומנים מפורסמים, ביניהם ג'סיקה סימפסון, מישל בראנץ', ניק לאשי ו-LL Cool J.
קאלומירה פנתה לניו יורק והשתתפה באודישנים לתוכנית לגילוי זמרים Fame Story 2, והייתה היחידה מבין 200 אנשים בארצות הברית להיבחר ולחזור לצילומי התוכנית שביוון.
קאלומירה זכתה במקום הראשון, והרוויחה חוזה הקלטות בסך 200,000 אירו עם Heaven Music.

קריירה מקצועית
--------------

קאלומירה מייצגת את יוון באירוויזיון 2008
קאלומירה הופיעה באולפן ההקלטות בסלוניקי מה-8 ביולי עד ה-14 באוגוסט.
היא שיעשעה קהל בלילה, וביום עבדה על הקלטות האלבום שלה.
מחוץ ליוון, קאלומירה שרה באולימפיאדת אתונה 2004, והתראינה למספר רב של ערוצים ועיתונים ביניהם: פוקס ניוז, התוכנית היום, וושינגטון פוסט, הניו יורק טיימס, אופרה וינפרי ועוד.
ב־1 בספטמבר 2004, קאלומירה הוציאה לאור את אלבום הבכורה שלה, הנושא את שמה, "קאלומירה" שהגיע למעמד אלבום זהב. היא קיבלה ביקורות טובות ממבקרי מוזיקה וזכתה בפרס "אשת השנה - התגלית החדשה הטובה ביותר", על ידי מגזין הלייפסטייל היווני.

ב-2005, קאלומירה הוציאה לאור את האלבום השני שלה בשם "Paizeis?" (מי משחק?) שתכולתו 12 שירים, ששניים מהם נכתבו והולחנו על ידה. בטקס ה"פיראוס 130 מוזיקת קלאב" היא הופיעה עם אלי קוקינו, אנדרס סטאמוס וקונסטנטינוס כריסטופורו. ב-11 באפריל 2005 היא הופיעה כאורחת מיוחדת בעונה הראשונה של "אקדמיית הכוכבים - בולגריה". בחורף 2006, קאלומירה הנחתה תוכנית מפורסמת ביוון לצד גרגוריוס ארנאוטוגולו.
בדצמבר של אותה השנה הוציאה לאור את אלבומה השלישי "I Kalomira Paei Cinema" (קאלומירה הולכת לקולנוע), שהיה כולו עיבודים של שירים מפורסמים מתוך סרטים.

בסוף שנת 2007, חברת ההקלטות Heaven Music בחרה בקאלומירה לייצג את יוון באירוויזיון 2008.
לקאלומירה ניתנה האפשרות לבחור את השיר אותו תרצה לבצע, והיא בחרה ב"Secret Combination", שיר עם
ניחוח אמריקאי. קאלומירה יצאה לסיבוב הופעות מצומצם כדי לקדם את השיר שלה באירוויזיון וביקרה ממרץ
ועד אפריל במספר מדינות שלקחו חלק באירוויזיון.

בקדם האירוויזיון שהתקיים ב-20 במאי 2008, קאלומירה הגיעה למקום הראשון, בעוד שבאירוויזיון
עצמו שהתקיים ב-24 במאי, הגיעה קאלומירה למקום השלישי מיד אחרי רוסיה ואוקראינה כשקיבלה 218 נקודות.

בריאיון להלנה מנגאקי, קאלומירה הודתה כי ההשתפות באירוויזיון היה הדבר הכי גדול שהיא עשתה בקריירה שלה,
ושהאירוויזיון הוא אחד מהחוויות האישיות שתמיד ישאירו רושם טוב וזכרונות טובים אצלה.
ביומן האונליין שלה הודיעה קאלומירה שההקלטות לאלבום החדש שלה התרחשו בספטמבר עד אוקטובר 2007
ביוון. האלבום, הנושא את השם "קוד סודי - האלבום" (Secret Comination the Album), יצא לאור ב-29 במאי 2008 והכיל שירים ביוונית ובאנגלית.

לאחר האירוויזיון טסה קאלומירה לניו יורק למספר חודשים בגלל הלידה של אחותה, מה שמנע ממנה לקדם את האלבום החדש, שהגיע למקומות נמוכים במצעדים. בראיון שהעניק אביה של קאלומירה למגזין, סיפר כי Heaven Music התייחסו לבתו כ"אל זבל" ושיכול להיות שהיא לא תשוב לשיר, אך זה תלוי בה, ושהיא תפרסם את החלטתה באוגוסט.
בתגובה, מאקיס פונטיס, מנכ"ל Heaven Music, טען כי הוא מופתע מההאשמות של קאלומירה והוא לא יכול להציע הסבר מספק, אך אם בסופו של דבר היא תחליט להמשיך בקריירה מוזיקלית יהיה להם לכבוד להחתים אותה על חוזה.
למרות השמועות שקאלומירה פרשה מקריירת השירה, היא חזרה שוב לתעשיית המוזיקה.
אחרי הקונצרט שהיווה את חזרתה ליוון, היא החלה להנחות את הגרסה היוונית לתוכנית המשחקים "גדול ביפן" שמצטלמת ביפן ותכלול 12 מתמודדים.

ב-2009 קאלומירה יצאה לסיבוב הופעות במועדונים יוונים ברחבי צפון אמריקה. קאלמוריה חזרה ליוון ב-2010 כדי להנחות תוכנית טלוויזיה חדשה ברשת, וכדי להקליט ולשחרר סינגל חדש. ביוני של אותה השנה קאלומירה חידשה את החוזה עם חברת ההקלטות "Heaven Music". בינואר 2010 קאלומירה נהפכה רשמית להיות הדוברת וכן לקדם את חברת "דומינו'ס פיצה" ביוון.

באותו החודש, קאלומירה הודיעה שהיא החלה להקליט את האלבום החדש שלה. בסינגל החדש שלה "Please Don't Break My Heart" שיצא במאי 2010 קאלומירה משתפת פעולה עם הראפר האמריקני
"Fat Man Scoop". הקליפ לסינגל יצא בסוף חודש מאי וצולם בטורקיה.

חיים אישיים
-----------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **קאלומירה** |

באחד הראיונות האחרונים שלה, קאלומירה הודתה שהיא מאורסת ליווני-אמריקאי בשם ג'ורג' (גיאורגיוס) בוסאליס ומתכננת להתחתן בארצות הברית ב-26 בספטמבר 2010. לאחר החתונה קאלומירה
וגיאורגיוס יערכו מסיבה גדולה לחברים ביוון שלא הצליחו להגיע לחתונה בארצות הברית.

קישורים חיצוניים
----------------

* 

* אתר האינטרנט הרשמי של קאלומירה
* קאלומירה, ברשת החברתית אינסטגרם

* קאלומירה, במסד הנתונים הקולנועיים IMDb (באנגלית)

* קאלומירה, באתר ספוטיפיי

* קאלומירה, באתר MusicBrainz (באנגלית)

* קאלומירה, באתר Discogs (באנגלית)

* קאלומירה, באתר Songkick (באנגלית)

| יווןיוון יוון באירוויזיון |
| --- |
| 

|  |
| --- |
| 
* **1974**: מרינלה (Krasi, thalassa ke t'agori mou))
* **~~1975~~**
* **1976**: מריצה קוך (Panagia mou, panagia mou)
* **1977**: פסצ'ליס, מריאנה, רוברט ובסי (Mathima solfege)
* **1978**: טניה צנקלידו (Charlie Chaplin)‏
* **1979**: אלפידה (Sokrati)
* **1980**: אנה ויסי ושלישיית אפיקורוס (Autostop)
* **1981**: יאניס דימיטראס (Feggari kalokerino)‏
* **~~1982~~**: ת'מיס אדמנטידיס (Sarantapente kopelies)‏
* **1983**: קריסטי סטאסונופולו (Mou les)‏
* **~~1984~~**
* **1985**: טאקיס ביניאריס (Moiazoume)‏
* **~~1986~~**: פולינה (Wagon-lit)‏
* **1987**: באנג (Stop)‏
* **1988**: אפרודיטי פרידה (Clown)‏
* **1989**: מריאנה אפסטרטיו (To diko sou asteri)‏
* **1990**: כריסטוס קולוו (Horis Skopo)‏
* **1991**: סופיה ווסו (I anoixi)‏
* **1992**: קלאופטרה (Olou tou kosmou i Elpida)‏
* **1993**: קטרינה גרבי (Ellada, chora tou fotos)‏
* **1994**: קוסטס ביגליס (To trehandiri)‏
* **1995**: אלינה קונסטנטופולו (Poia prosefchi)‏
* **1996**: קונסטנטינו כריסטופורו (Emeis forame to himona anoixiatika)‏
* **1997**: מריאנה אפדארטיו (Horepse)‏
* **1998**: טלאסה (Mia krifi evaisthisia)‏
* **~~1999 עד 2000~~**
* **2001**: אנטיק ((I Would) Die For You)‏
* **2002**: מיכאליס רקינטזיס (S.A.G.A.P.O.)‏
* **2003**: מנדו (Never Let You Go)‏
* **2004**: סאקיס רובאס (Shake It)‏
* **2005**: הלנה פפאריזו (My Number One)‏
* **2006**: אנה ויסי (Everything)‏
* **2007**: סארבל (Yassou Maria)‏
* **2008**: קאלומירה (Secret Combination)‏
* **2009**: סאקיס רובאס (This is our Night)‏
* **2010**: יואורגוס אלקיוס וחברים (OPA)‏
* **2011**: לוקאס יורקאס וסטריאו מייק (Watch My Dance)‏
* **2012**: אלפטריה אלפטריו (Aphrodisiac)‏
* **2013**: קוזה מוסטרה ואגאת'ונאס יאקובידיס (Alcohol is Free)‏
* **2014**: פריקי פורצ'ון וריסקי קיד (Rise Up)‏
* **2015**: מריה אלנה קיריאקו (One Last Breath)‏
* **2016**: ארגו (Utopian Land)‏
* **2017**: דמי (This is Love)‏
* **2018**: יאנה טרזי (Oneiro Mou)‏
* **2019**: קתרין דוסקה (Better Love)‏
* **~~2020~~**: סטפניה ליבראקאקיס (Superg!rl)‏
* **2021**: סטפניה ליבראקאקיס (Last Dance)‏
* **2022**: אמנדה טנפיורד (Die Together)‏
* **2023**: ויקטור ורניקוס (What They Say)‏
 |

 |

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: db70727e-6968-446f-96df-1dd3fc5e71d4
* VIAF: 42160483606504991040
* WorldCat (עם VIAF): 42160483606504991040

 |